
1. Johdanto 

Universumin mysteeri on suuri. Kaiken alkuperä ja olemassaolo ovat salaisuuksien verhoamia. 
Elämme käsittämättömässä maailmassa. Suuret ja pienet filosofit ovat kautta aikojen pyrkineet 
ymmärtämään kaikkeutta, mutta perimmäinen totuus ja olevaisen syvin luonne tuntuvat olevan 
ihmismielen tavoittamattomissa. Käytännöllisesti katsoen kai kk i maailmanselitykset ovat uskon 
varassa. Tiede on pyrkinyt hyvinkin laaja-alaisesti saamaan selville, kuinka universumi sekä makro- 
että mikrotasolla toimii, mutta olemisen alkusyytä ei ole kyetty tavoittamaan. Metafyysiset 
pohdinnat Jumalasta eivät ole tähän päiväänkään mennessä tuottaneet muuta kuin modaalista 
spekulaatiota. Vastaansanomattomia todisteita Luojasta tai jumaluuksista ei ole esitetty. 

Merkittävä osa maapallon ihmisistä kuitenkin uskoo maailmamme yliluonnolliseen 
alkuperään. Eri uskonnoissa uskotaan hiukan eri tavalla ja erilaisten oppien mukaisesti. Uskomuksia 
lienee silti yhtä paljon kuin ihmisiä; kansanusko voi olla hyvinkin monenkirjavaa. Vaikuttaa siltä, 
että Jumalaan uskominen ei kuitenkaan ole riippuvainen sivistyksestä tai älykkyydestä, sillä 
hyvinkin älykkäillä ihmisillä voi olla teistisiä uskomuksia. Valistuksesta ja sekularisaatiosta 
huolimatta ihmiskunnan luonnontieteisiin nojaava skeptinen väestönosa ei ole kyennyt tekemään 
lopullista pesäeroa uskonnolliseen uskoon ja sen esittämiin haasteisiin. Koska perimmäistä tietoa ei 
ole, jokaisen rehellisen ihmisen on kuitenkin perusteltua omaksua maailmankuvaansa - uskosta tai 
epäuskosta riippumatta - ainakin jossakin määrin myös agnostista asennetta. 

Vaikka luomisteoria voi ensi tuntumalta vaikuttaa liiankin helpolta ratkaisulta, 
Luojasta puhuminen johtaa väistämättä vaikeisiin kysymyksiin. Jumalan olemusta on eri 
aikakausina pohdittu, ja syntyneistä uskonkäsityksistä on muotoiltu dogmeja, joilla on vaikea 
kuvitella olevan mitään tekemistä todellisuuden kanssa, mutta jotka saattavat toki olla tärkeitä eri 
uskonyhteisöjen itseymmärryksessä ja opillisten kokonaisuuksien hahmottamisessa. Mutta 
minkälainen on Jumala? Perimmäinen entiteetti on niin äärettömän suuri, että ihmisymmärrykseen 
se ei voi mitenkään mahtua. Jumalasta on vaikea saada edes mielikuvaa. Silti voidaan ajatella, että 
luomakunta sisältää viitteitä salatusta Luojastaan. 

Vaikeimpiin kysymyksiin kuuluu myös kärsimyksen ongelma. Asia liittyy läheisesti 
Jumalan olemuksen pohtimiseen. Maailmassa on kärsimystä ja pahuutta. Jos Jumala on olemassa, 
miksi hän sellaisen sallii? Ja millainen Jumala sallii kärsimyksen ja pahuuden? Onko Jumala itse 
kenties paha tai vähintään julma ja säälimätön? Perinteisesti ainakin teistisissä uskonnoissa on 
ajateltu, että Jumala on kaikkivaltias ja hyvä. Siitä seuraa kuitenkin riipivä teologinen ja 

uskonnonfilosofinen ongelma: miksi kai kk een kykenevä hyvä Jumala sallii pahan? Miksi 
maailmassa on kärsimystä, jos Jumala on kaikkivaltias ja hyvä? 

Pahan ja kärsimyksen olemassaoloon on tarjottu historian aikana monenlaisia 
selityksiä. Nämä niin kutsutut teodikeat 1 , joilla Jumalan hyvyyttä ja kaikkivaltiutta on haluttu 
puolustaa esittämällä erilaisia perusteluja pahan ja kärsimyksen olemassaololle ja oikeutukselle, 
ovat pyrkineet tarjoamaan järkiperäisiä vastauksia ratkaisemattomalta vaikuttavaan ongelmaan. 
Dilemma on kuitenkin niin vakava, että useimmat selitykset tuntuvat suorastaan puoskaroinnilta. 
Sen takia on syntynyt erilaisia antiteodikeoita, joilla helppoheikkimäiseltä ja väärältä ja kärsimyksiä 
vähättelevältä vaikuttava Jumalan puolustaminen pyritään lähinnä eettisin perustein tyrmäämään. 

Pahuutta ja kärsimystä tarkasteltaessa on erotettava toisistaan luonnollinen paha ja 
moraalinen paha. Luonnollinen paha ilmenee nimensä mukaisesti luonnossa, ilman pahuutta 
sisältäviä intentioita. Maanjäristykset, tsunamit, tulivuorenpurkaukset ja muut luonnonkatastrofit, 
onnettomuudet, sairaudet sekä esimerkiksi eläinkunnassa tapahtuvat näennäiset julmuudet johtuvat 
maailmassa vaikuttavista uhista ja epävarmuustekijöistä eivätkä suoranaisesta pahuudesta. Sen 
sijaan ihmisen toiminnassa on usein havaittavissa moraalista pahaa, joka toisinaan tavoittaa 
käsittämättömät mittasuhteet. Sodissa, terrorismissa ja joissakin karmeissa väkivallanteoissa 
ilmenee täysin tahallista tuskan tuottamista, jonka voidaan sanoa olevan suorastaan demonista 
laatua. Joskus myös eläinten kohtelussa voidaan havaita ihmisten sil kk aa pahuutta ja ilkeyttä 
viattomia luontokappaleita kohtaan. On helppoa todeta, että moraalisen pahuuden valtaamassa 
ihmisessä on jotakin todella vakavasti vialla; silti olemme kai kk i sille alttiita. 

Teologisessa diskurssissa Jumalaa ja kärsimystä on puolustettu yleisesti kahdella 
päälinjalla. Toinen painottaa ihmisen tahdon vapautta hänen valinnoissaan hyvän ja pahan välillä, ja 
toinen painottaa kärsimyksen merkitystä sielun muokkaajana ja kasvattajana. Teodikeat pyrkivät 
puolustamaan Jumalaa tai ylipäätään hyväksymään kärsimyksen jollakin tavoin tärkeänä osana 
maailmanjärjestystä. 

Maailman pahuus ja hirvittävän kärsimyksen reaalisuus ovat olleet ehkä tärkeimpiä 
syitä ateistisen maailmankatsomuksen omaksumiseen. Monet ajattelevat, että maailma on niin paha, 
että Jumala ei kerta kaikkiaan voi olla olemassa, ei ainakaan hyvä Jumala. Kärsimys näyttäytyy 
tarkoituksettomana, merkityksettömänä, brutaalina ja absurdinapa vaikuttaa siltä, että se ei jakaudu 
tasaisesti. Antiteodikeat pitävät kärsimyksen instrumentalisointia moraalittomana, ja niiden 
argumentointi keskittyykin suurelta osin kärsimyksen vähättelemisen tuomitsemiseen. Ne 


1 Termi Gottfried Leibnizilta kirjassa Essais de Theodicee (1710) 

pyrkivätkin korostetun ehdottomaan rehellisyyteen ja nöyryyteen elämän vakavimpien ja 
pysähdyttävimpien tosiasioiden edessä. 

Tämän tutkielman tutkimuskysymys on puhtaasti uskonnonfilosofinen. Tarkastelun 
fokuksessa on teodikean ja antiteodikean välinen jännite, keskustelu ja rajanveto. Tutkielman 
luvussa kaksi esittelen joidenkin ajattelijoiden muotoilemia teodikeaan pohjautuvia 
ajatusrakennelmia sekä sellaisia vastustavia antiteodikeoita, ja luvussa kolme esitän tutkimukseni - 
jonkun mielestä ehkä grandiositeettisena - huipentumana oman spekulatiivisen teoriani ongelman 
ratkaisuksi. Viimeisenä on loppusolmu, joka pyrkii kokoamaan yhteen erittäin laajasta aihepiiristä 
laaditun varsin suppean ja tiivistetyn esitykseni ytimen. Lisäksi liitteenä on raportti suorittamastani 
kyselytutkimuksesta, jonka tarkoituksena oli selvittää, missä määrin maailman pahuus on 
perusteena nykyihmisten ateismille. 

Toivon, että tutkielmani tarjoaa lukijalle uusia uskonnonfilosofisen ajattelun 
hienoinstrumentteja sekä myös eväitä arkipäiväiseen elämänhallintaan. Maailmassa on pahuutta ja 
kärsimystä, ja Jumala saattaa siitä huolimatta olla olemassa - jopa kaikkivaltias ja hyvä Jumala. 



7 


2. Teodikeat ja antiteodikeat 
2.1 Yleistä 

Uskonnonfilosofista teodikeakeskustelua on käyty perinteisesti lähinnä kristillisessä kontekstissa. 
Sen yhtenä juonteena raamattuteologia on pyrkinyt tarjoamaan kärsimyksen ja pahan ongelmaan 
omia vastauksiaan, mutta uskonkäsityksiin ja pyhiin teksteihin sidotut perustelut eivät tietenkään 
kestä tieteellistä tarkastelua. Ongelmaan pitäisi löytyä järjellinen ja puhtaan filosofinen ratkaisu 
ilman uskonnollista viitekehystä. On toki mahdollista ajatella ja uskoa, että hyvä Jumala on 
hylännyt kelvottoman maapallon ja tehnyt siitä universumin kaatopaikan, mutta suuressa armossaan 
ja pitkämielisyydessään vielä haluaa pelastaa sieluja kadotukselta ja lopulliselta tuholta. On toki 
mahdollista ajatella ja uskoa, että maailma on ihmiskunnan syntiinlankeemuksen takia pahan 
vallassa, eikä vanhurskaalla Jumalalla ole edes oikeutta puuttua asiaan väkisin, vaikka kykenisikin. 
Raamatun alkukertomuksen mukaan syntiinlankeemus johti siihen, että ihminen tuli tuntemaan 
hyvä ja pahan, minkä voi tulkita myös positiiviseksi asiaksi. Viekas käärme kuitenkin jo oli 
paratiisissa, joten narratiivin kokonaiskuvassa on mustia aukkoja. 

Yksioikoiset selitykset saattavat toimia kristinuskon ja kirkon sisällä, kun pahuuden 
ongelmaa ei voida kiertääkään, mutta uskonnonfilosofisesti ne eivät ole tyydyttäviä. Pyhistä 
kirjoituksista saatava informaatio saattaa viitata oikeaankin suuntaan, mutta sellainen ei kelpaa 
millään tavoin päteväksi argumentiksi filosofisessa keskustelussa ja työskentelyssä, vaan on 
välttämätöntä pyrkiä luotaamaan syvemmälle metafysiikkaan. 

Filosofi voi olla kristitty, vaikka hän ei olisi raamattuteologi tai fundamentalisti. Ja 
kristitty voi tarkastella maailmaa puhtaasti filosofisilla ajatustyökaluilla. Syntiinlankeemus on 
tarina, joka antaa helpon selityksen maailman nykytilaan: mystinen kirous näyttää koskevan koko 
luomakuntaa - ihminen on paha, luonto on julma, ja eläimetkin syövät toisiaan. Kuitenkin se ajatus, 
että Jumala loi hyvän ja hienon maailman, mutta mokoma ihminen pilasi kaiken, tuntuu kovin 
omituiselta ja epäuskottavalta myytiltä, joka ei kykene tyydyttämään totuuden etsijän ymmärrystä 
perin pohjin. 

Uskonnonfilosofian saralla universumin tutkija haluaakin saada hämärää myyttiä 
tarkemman teoreettisen kuvan olevaisesta. Gottfried Wilhelm Leibniz (1646-1716) ei tiennyt 
kvanttifysiikasta mitään, mutta hän muotoili aikanaan oman metafyysisen maailmankuvansa, jonka 
mukaan maailmankaikkeus rakentuu "monadeista” 2 . Monadeihin ei tässä yhteydessä syvennytä, 
mutta on selvää, että universumin kokonaisvaltaiseen ymmärtämiseen pyrkivä metafysiikan kaiken 


2 Leibniz: Monadologie (1714) 

teoria 3 tarvitsee kai kk ien tieteenalojen yhteistyötä. Esimerkiksi uskonnonfilosofia kaipaa rinnalleen 
kvanttifysiikkaa ja päinvastoin. 

Rehellistä ihmistä kiinnostaa totuus, olipa se mikä hyvänsä. On erittäin oikein pyrkiä 
pureutumaan asioiden ytimeen kaikilla tieteenaloilla. Jossakin vaiheessa tulee silti kohta, jossa 
lähestytään metafysiikan rajapintaa. Kun harrastetaan ihmismielen tutkimista, filosofista 
kosmologiaa ja varsinkin teologiaa, todellisuuden perimmäistä luonnetta tavoitteleva metafysiikka 
astuu väistämättä jossakin vaiheessa näyttämölle pääroolin kantajan muodossa. Niinpä teodikeaa 
koskevissa keskusteluissa metafysiikan rooli on korostuneesti esillä näillä kaikilla sektoreilla. Ei 
riitä, jos tavoitetaan universumin metafyysinen rakenne; on pyrittävä löytämään myös sen 
metafyysinen merkitys. 

2.2 Teodikeat 

Tässä tutkielmassa Leibnizilla on merkittävä rooli, vaikka hänen ajatteluunsa ei 
tarkemmin syvennytäkään. Hän kuitenkin halusi muodostaa maailmasta metafyysisen 
kokonaiskäsityksen. Hän ideoi ”parhaan mahdollisen maailman” teorian, johon jäljempänä 
palataan. 4 Hänen teodikeansa perustui Jumalan perspektiiviin ja siihen, että täydellinen Jumala on 
toki tiennyt, mitä hän on tekemässä. Ilmeisen kristitty - mikä ilmenee monissa kohdin hänen 
kirjoituksissaan - Leibniz ajatteli, että maailman pahuus johtuu siitä, että luomisessa Jumala on 
yksinkertaisesti realisoinut ymmärryksessään olevan kuvan todellisuuden kokonaisuudesta, ja sille 
asiaintilallehan ei itse Jumalakaan voi mitään. 5 Leibniz todellakin piti juuri tätä nykyistä 
maailmantilaa pahuuksineen ja kärsimyksineen parhaana mahdollisena, mutta hän ei välttämättä 
tarkoittanut, että tämä maailma olisi paras mahdollinen ihmisen näkökulmasta. 6 

Leibniz eli valistuksen kynnyksellä ja sellaisen aikakauden taitteessa, jolloin hitaasti 
kehittynyt individualismi alkoi vähitellen saada sijaa ihmisten ajatusmaailmassa. Luonnontieteiden 
kehitys, teollistuminen ja yhteiskunnan sekularisoituminen saivat aikaan etääntymistä uskonnosta. 
Ihminen tuli itse oman elämänsä keskipisteeksi. Myös Jumalan olemassaoloa alettiin vähitellen 
yleisemmin epäillä, mutta Leibniz ei kuulunut epäilijöihin. Hän piti vahvasti kiinni teistisestä 
näkemyksestään ja esitti myös omia todistuksiaan Jumalan olemassaolosta. 7 


3 Laajennettu käsitys fysiikan kaiken teoriasta. 

4 Parhaan mahdollisen maailman ajatus tavataan tosin jo Avicennalla (lbn Sinä): Hoover 2007, 177 

5 Roinila, Markku, filosofia.fi (julkaistu 4.10.2007, muokattu 22.1.2015) 

6 Tuomainen, Kari, Niin & Näin 1/1996, 51 
Aho & Roinila 2011, 25-26, 83-85 

7 Aho & Roinila 2011,28 

Leibniz ei suinkaan ollut ensimmäinen, joka on pohtinut maailman pahuutta suhteessa 
Jumalan hyvyyteen. Teologian historian jättiläinen Tuomas Akvinolainen (1225-1274) käsittelee 
teoksensa Teologian summa ensimmäisessä osassa pahuuden ongelmaa. Jumalan olemassaoloa 
koskevassa osuudessa hän lainaa läntisen kristikunnan ehkä mahtavinta hahmoa, kir kk oisä 
Augustinusta (354-430) näkemystensä tueksi. Tuomas käyttää kvestiomenetelmää, eli 
lähtökohdaksi hän asettaa esiin jonkin väitteen tai kysymyksen, jolle hän esittää puoltavia 
perusteluja. Sitten hän esittää jonkin lyhyen vastalauseen, ja sen jälkeen hän vastaa tarkemmin 
esittämiinsä perusteluihin vasta-argumenteilla. Lopuksi hän tekee johtopäätökset, joilla kumotaan 
alkuperäinen väite. Niin hän teki myös Jumalan olemassaoloa koskevan aiheen yhteydessä eli 2. 
kvestion kolmannessa artiklassa. 

Tuomaan kuvitteellisena lähtökohtana oli, että Jumalaa ei ole. [Videtur quod Deus non 
sit.] Hän perustelee asiaa pahan olemassaololla. [Invenitur autem malum in mundo. Ergo Deus non 
est.] Sitten hän viittaa lyhyesti Exodukseen (2. Moos 3:14) ja siirtyy käsittelemään aihetta 
tarkemmin. Siinä yhteydessä hän esittää viisi kuuluisaa jumalatodistustaan, ja lopuksi hän viittaa 
Augustinukseen: 

Augustinus sanoo Käsikirjassa 8 : "Koska Jumala on korkeimmalla tavalla hyvä, hän ei 
ollenkaan sietäisi pahan esiintymistä luomuksessaan, ellei hän olisi niin suuresti 
kaikkivaltias ja hyvä, että hän tekee pahastakin hyvää." Jumalan äärettömään 
hyvyyteen siis kuuluu se, että hän sallii pahojen asioiden olemassaoloa ja saa niistä 
aikaan hyvää. 9 

Ad primum ergo dicendum quod, sicut dicit Augustinus in Enchiridio, Deus, cum sit 
summe bonus, nullo modo sineret aliquid mali esse in operibus suis, nisi esset adeo 
omnipotens et bonus, ut bene faceret edam de malo. Hoc ergo ad infinitam Dei 
bonitatem pertinet, ut esse permittat mala, et ex eis eliciat bona. 10 

Jumalaan järkähtämättömällä uskonvarmuudella luottavalle Augustinukselle maailman pahuus ei 
ollut minkäänlainen ongelma, ja hänen teologiaansa vahvasti nojaava Tuomas on samoilla linjoilla: 
Jumala tekee pahastakin hyvää. Kärsimyksen tematiikkaa onkin käsitelty runsaasti jo antiikin 
filosofeista lähtien, Jobin kirjaa unohtamatta. Nykyisin hyvän Jumalan olemassaoloa puolustavia 
teodikeoita ovat esittäneet muiden muassa Alvin Plantinga, Richard Swinburne ja Eleonore Stump. 
Myös islamilaisessa filosofiassa teodikeaa on käsitelty. 11 Siinä korostetaan erittäin vahvaa 
luottamusta armollisen Jumalan täydelliseen suvereeniuteen ja siihen ehdotonta alistumista. 


8 Kyseessä on Augustinuksen teos Usko, toivo, rakkaus. Suomentanut Timo Nisula. Helsinki: Kirjapaja Oy, 2004. 

9 Tuomas Akvinolainen, Summa Theologiae I, q2, a3. Suomennos latinasta: Toivo Holopainen, Helsingin Yliopisto. 

10 Tuomaan teksti latinaksi: http://www. corpusthomisticum.org/sth 1002.html 

11 Markham teoksessa Abu-Rabi 2010, 24 

2.3 Antiteodikeat 

Leibnizin parhaan mahdollisen maailman idea joutui ankaran kritiikin kohteeksi Lissabonin 
maanjäristyksen (1755) aiheuttaman valtavan tuhon takia. 12 Erityisesti valistusfilosofi Voltaire 
(1694-1778) pilkkasi Leibnizia avoimesti teoksessaan Canclicle (1759). 13 Kaikkivaltiaan hyvyyden 
puolustaminen tuli yhä vaikeammaksi. Toki maailmassa on pahuutta ja kärsimystä ollut koko sen 
historian ajan, mutta tuo hirvittävä katastrofi, jonka seurauksena jopa 100 000 ihmistä sai surmansa, 
sai monet ihmiset vakavasti epäilemään Jumalan olemassaoloa ja vähintään hänen hyvyyttään. 

Lissabonin jälkeen teodikea-ajattelu, jolla pyritään löytämään pitäviä perusteluja 
Jumalan suvereenille hyvyydelle, on joutunut ahtaalle. Maailmansodat 1900-luvulla ajoivat 
teodikeat vielä entistäkin ahtaammalle. Erityisesti holokausti oli ihmisille li ik aa - hyvä Jumala ei 
kerta ka ikk iaan voisi sallia sellaista hirvittävää pahuutta. Merkittävät filosofit ja ajattelijat, jotka 
ovat pyrkineet syväluotaamaan aihetta eettiseltä kannalta aivan pohjaan saakka, ovat pitäneet 
ka ikk ia esitettyjä teorioita arveluttavina ja moraalisesti kestämättöminä. Heitä ovat esimerkiksi 
Immanuel Kant (1724-1804), Fjodor Dostojevski (1821-1881), William James (1842-1910) ja 
Emmanuel Levinas (1906-1995). Heidän mielestään maailman pahuudelle ei ole esitetty sellaisia 
Jumalaa puolustavia syitä tai perusteluja, jotka kestäisivät syvemmän eettisen tarkastelun. 14 

Suomessa antiteodikeakeskustelua on viritellyt uskonnonfilosofian professori Sami 
Pihlström. Hänen yhdessä kirjallisuustieteen professori Sari Kivistön kanssa kirjoittamassaan 
teoksessa Kantkin Antitheodicy - Philosophical and Literary Varieties käsitellään kärsimyksen ja 
pahuuden todellisuutta filosofian ja kirjallisuuden perspektiivistä. 15 Nimensä mukaisesti teoksen 
lähtökohtana on Kantin esittämä antiteodikean ajatus, jonka mukaan ”kaikki pyrkimykset selittää 
kärsimyksen merkitys ovat eettisesti ongelmallisia”. 16 Kantia mukaillen heidän mielestään mikään 
teodikea ei kykene tarkastelemaan maailmaa kärsivän ihmisen näkökulmasta riittävällä 
vakavuudella. Teodikeat ovat luonnostaan teosentrisiä, mutta toisaalta teologinen metafysiikkahan 
on aina teosentristä. Ihmisen (ja myös eläimen!) tarkoitukseton ja absurdi kärsimys ei kuitenkaan 
aivan välttämättä ole etiikaltaan täysin selittämättömissä teodikean pohjalta. Tässä tutkielmassani 
vastaan samalla kirjan tekijöille heidän huoleensa esittämällä oman näkemykseni aiheesta. 


12 Pararas-Carayannis 1997. The Great Lisbon Earthquake and Tsunami of 1 November 1755. 
http://www.drgeorgepc.com/Tsunamil755Lisbon.html 

13 Tieteen termipankki. http://tieteentermipankki.fi/wiki/Filosofia:teodikean ongelma 

14 Pihlström 11.4.2017. Areiopagi. 

15 Pihlström & Kivistö 2017 

16 Kivistö 21.3.2017. Kirjallisuudentutkimuksen blogi. 

3. Dilemma? 

3.1 Jumalan olemassaolo 

Näkemykseni mukaan Jumalan olemassaolo on jokseenkin yhtä kummallista kuin maailman 
olemassaolo - eli ei yhtään sen kummallisempaa tai vähemmän kummallista. Argumentteja puolesta 
ja vastaan on esitetty koko ihmiskunnan historian ajan. Elämme keskellä iänikuista mysteeriä, mutta 
haluan kääntää kysymyksen painopisteen modaaliseksi: 

Maailma on varmasti olemassa. 

=> Luojan 17 olemassaolo on mahdollinen. 

Uskonnonfilosofisia kysymyksiä ajatellaan usein liian vaikeasti. Joskus yksinkertainen päättely 
tuottaa ymmärrystä tyydyttävän ratkaisun. Olemassaolomme on suuri mysteeri. Teismin ja ateismin 
välinen taistelu tuntuu loputtomalta. Pidän kuitenkin täysin itsestään selvänä seuraavaa uskomisen 
rationaalisuutta puolustavaa lauseparia: 

Luojan olemassaolo on varmasti mahdollinen. 

=> Uskominen on älyllisesti oikeutettua. 

Kysymys ei siis ole tiedosta tai Jumalan olemassaolon todistamisesta vaan uskonnollisen uskon 
oikeutuksesta. Mielestäni asia on äärimmäisen yksinkertainen ja aivan vastaansanomattoman 
selkeä. Epistemologisessa mielessä teistiltä saatetaan vaatia jonkinlaista konkreettista evidenssiä 
uskon tueksi, mutta puhtaan filosofisessa mielessä mitään muita perusteita ilmeiselle 
itsestäänselvyydelle ei tarvita. Kyseessä on a priori -kategoriaan kuuluva asia. Toki oman 
näkemykseni mukaan luomakunta sisältää itsessään aivan riittävästi viitteitäkin Luojan 
olemassaolon puolesta. 

Yllä oleva koskee tietenkin ka ikk ea teististä ajattelua. Kristinuskon erityismerkitystä 
ja siihen liittyvää maailmankatsomusta koskevat perustelut jätän tässä yhteydessä käsittelemättä, 
vaikka ne ovatkin täysin sopusoinnussa myös seuraavaksi esittelemäni parhaan mahdollisen 
maailman teorian kanssa. 

3.2 Paras mahdollinen maailma? 

Ajattelen niin, että määritellessään maailmamme parhaaksi mahdolliseksi, Leibnizin 
ajatusrakennelma jäi puolitiehen. Haluan lyhyesti jatkaa pohdintaa, vaikka tiedän sen olevan 


17 Luojalla tarkoitan Jumalaa, Absoluuttia, maailmankaikkeuden suvereenia hallitsijaa, kaikkeuden ylivertaista ja kaiken 
ateistisen ajattelun vastaista ja itsestään tietoista entiteettiä, jota suurempaa ei ole olemassa ja joka on kaiken olevaisen 
perimmäinen ja välttämätön alkusyy ja ylläpitäjä sekä kaiken lähtökohta ja olemus ja päämäärä ilman panteististä 
luonnetta. 

spekulaatiota. Mielestäni uskonnonfilosofian piiriin kuitenkin mahtuu määrättömästi luovaa 
ajattelua, kunhan teorian kokonaisuus on sisäisesti koherentti, rationaalinen ja järjellisesti 
perusteltavissa. Jonkinlainen ekstensiivisyys kuuluu teologiseen metafysiikkaan, onhan tutkimisen 
kohde tunnetusti jokseenkin tavoittamattomissa. Silti hakuammunta voi joskus tuottaa hyviäkin 
tuloksia. 

Esitän, että Luoja on luonut täydellisen maailman - juuri tämän, jossa me elämme. 
Täydellisen kaikenkattavuudessaan eli siinä mielessä, että mitään ei puutu: on hyvää ja pahaa ja 
kaikkea siltä väliltä, on valkeutta ja pimeyttä ja kaikkea siltä väliltä, on taivas ja helvetti ja kaikkea 
siltä väliltä, on kaunista ja rumaa ja kai kk ea siltä väliltä, on suurta ja pientä ja kai kk ea siltä väliltä, 
on pyhää ja saastaista ja kaikkea siltä väliltä; on autuutta ja kärsimystä ja kaikkea siltä väliltä. 18 

Jos Luoja onkin luonut täydellisen maailman, meidän nykyisen maailmamme, tämä ei 
silti välttämättä olekaan vielä paras mahdollinen maailma, ei ainakaan tässä ajassa ja meidän 
kokemuksemme kannalta. Ehkäpä Luoja, joka toisaalta vaikuttaa moraalisesti neutraalilta ja tuntuu 
sijoittuvan hyvän ja pahan tuolle puolen, osoittaakin hyvyytensä siinä, että hän luo (tai on jo luonut) 
myös parhaan mahdollisen maailman, jossa rakkaus hallitsee suvereenisti ja jossa pahaa ei ole. 

Tämä koskee sekä luonnollista että moraalista pahaa. 

Kun ajatellaan luomakuntaa moniulotteisena ja koko historian - menneet ja tulevat - 
kattavana kokonaisuutena, on helppoa kuvitella kaiken olevan Luojan kannalta jo valmiina. 
Imaginaariajan 19 perspektiivistä ajallinen ja ajaton saattavat olla osin päällekkäisiä. On 
hämmästyttävää, että jo kir kk oisä Augustinus kykeni järkkymättömän uskonsa pohjalta aavistamaan 
jotakin ajan suhteellisuudesta, samoin hänen jälkeensä filosofi Boethius (480-524) ja keskiajalla 
vieläkin kir kk aammin Petrus Damianus (1007-1072). 20 

Tämä spekulatiivinen teoriani ei tietenkään täydellisesti poista teodikean ongelmaa, 
eikä se toisaalta anna tyhjentäviä vastauksia myöskään antiteodikean asettamiin teräviin ja 
väistämättömiin kysymyksiin, joista keskeisin lienee huoli henkilökohtaisen kärsimyksen 
vähättelemisestä. Väitän, että esittämäni spekulaatio kuitenkin lieventää dilemman ehdottomuutta 
kaikkivaltiaan Jumalan hyvyyden ja maailmassa olevan pahuuden ja kärsimyksen 
yhteensopimattomuudesta ja on siten uskonnonfilosofisesti relevantti. 


18 Perspektiiviharhan välttämiseksi on hyvä tiedostaa, että ääripäitä ilmenee maailmassa kokonaisuuteen nähden vain 
vähäisessä määrin, ja luomakunnassa näyttää vallitsevan suurimmaksi osaksi seesteinen harmonia. (Vrt Avicenna, kts 
Hoover 2007, 177) Ja jos ajatellaan mahdollista alkuräjähdystä, koko maailmankaikkeus, joka nyt on aktuaalinen, on 
alussa ollut potentiaalisena yhdessä pienessä pisteessä. 

19 Hawking 2003, 58-60 

20 Holopainen teoksessa Hirvonen & Saarinen 2008, 38 

Vastaväitteenä tulee helposti ensimmäisenä mieleen kysymys, miksei sitten Luoja 
luonut suoraan parasta mahdollista maailmaa. Vastaan, että ehkä Luoja olisi voinut ollut luomatta 
edellä kuvatun mukaisen täydellisen maailman, mutta sekään vaihtoehto ei tunnu kaikilta osin 
tyydyttävältä: ehkä pahaa tarvitaan myös referenssiksi. Ja jos viitataan edellä mainittuun ajan 
suhteellisuuteen, ehkäpä kai kk i onkin luotu jo kerralla valmiiksi. Joka tapauksessa, jos Luoja on 
olemassa, hän lienee luonut parhaalla mahdollisella ajatuksella ja intentiolla juuri tällaisen 
universumin, eikä se ole yksioikoisesti ristiriidassa hänen hyvyytensä ja kaikkivaltiutensa kanssa. 
Siinä mielessä voidaan sanoa, että Leibniz oli oikeilla jäljillä. 

Edellä esitetyn perusteella voisi olla jopa melko naiivia ajatella, että Jumala olisi 
päättänyt luoda pelkästään taivaan ihanuuden, jossa ei olisi häivääkään minkäänlaisesta pahuudesta 
tai kärsimyksestä tai pimeydestä. Sellainen ei olisi täydellinen vaan puutteellinen ja epätäydellinen 
maailma. Voimme siis päätellä, että luomakunnan kaikenkattavuudessaan täydellinen nykytila 
johtuu Jumalan täydellisyydestä. Lisäksi voidaan ajatella, että pahakin tavallaan palvelee hyvää 
pysymällä poissa (ehkäpä rinnakkaisessa todellisuudessa sijaitsevasta) parhaasta mahdollisesta 
maailmasta, jota uskonnollisessa kielessä kutsutaan taivasten valtakunnaksi; oma maailmamme 
tuskin sellaiseksi kehittyy. Kaiken tämän pohjalta on mahdollista ajatella, että Jumala on 
kaikkivaltias ja hyvä. 

On selvää, että teodikean ongelmaan on hyvin vaikea löytää ymmärrystä tyydyttävää 
ratkaisua ilman metafysiikan rinnakkaistodellisuuksiin viittaavia ulottuvuuksia. Erityisen ilmeistä 
tämä on uskonnoissa: pahaa ja kärsimystä ei voida ymmärtää ilman kuolemanjälkeistä elämää, 
hyvitystä ja tuomiota, ja puntit tasataan tuonpuoleisessa. Näin ollen uskontojen hapuilujen voidaan 
ajatella olevan metafyysisessä mielessä oikean suuntaisia. 

Lopuksi lienee syytä tunnustaa, että ihminen käsittää Jumalasta ja olemassaolosta ja 
maailmankaikkeudesta ehkä yhtä vähän kuin kalkkuna kvanttimekaniikan kaavoista: paperi on 
edessä, pää kallistelee puolelta toiselle ja silmät räpyttelevät, mutta mitään ei tapahdu pienen 
pääkopan sisällä. Silti utelias ihminen on aina pyrkinyt ja edelleenkin pyrkii mieltään rasittamaan ja 
ymmärtämään vaikeita; siihen hänet lienee luotukin. 

Kvanttimekaniikkaa: Schrödingerin yhtälö (Wikipedia) 

4. Loppusolmu, toivon pilkahdus 

Luomakunta elää kärsimyksen keskellä. Buddhalaisuudessa kärsimys on kaiken elämän ja 
uskonnollisuuden keskiössä. Islamissa on fatalistinen vire, ja kaikessa - hyvässä ja pahassa - 
alistutaan Allahin tahtoon. Kristinuskossakin oppi rakentuu hyvin paljon kärsimyksen ympärille. 
Elämään kuuluu kaaosta, kärsimystä ja kuolemaa. Luonnon armottomuus ja julmuus kuuluvat 
kokonaisuuteen. Ihmisen pahuus ilmenee karmeimmillaan sodissa. Ihminen ei näytä siinä suhteessa 
edes viisastuvan, koska aina on sota meneillään jossakin päin maapalloa. Ei ole ihme, että 
kärsimyksen ja pahuuden ongelma on askarruttanut ihmisiä kautta historian myös filosofisessa 
mielessä. Jumala on ja pysyy piilossa, ja ehkä voidaan ajatella, että piilossa hänen pitääkin pysyä, 
jotta ihminen voisi olla moraalisissa valinnoissaan täysin vapaa. Mutta miksi hän sallisi myös aivan 
äärimmäistä kärsimystä ja pahuutta? Siihen kysymykseen tämä tutkielma on pyrkinyt vastaamaan. 

Antiteodikea ei oikeastaan ratkaise yhtään mitään, se korkeintaan kykenee ampumaan 
alas kelvotonta teodikeaa ja apologiaa. Sitä ei kuitenkaan voida käyttää pätevänä argumenttina 
teismiä vastaan tai ateismin puolesta, eikä antiteodikeoita liene suoranaisesti sellaiseen debattiin 
tarkoitettukaan. Kärsimys on läsnä, vaikka sille ei löytyisikään ymmärrettäviä perusteita, ja hyvän 
Jumalan olemassaolo on kärsimyksestä ja maailman pahuudesta huolimatta edelleenkin mahdollista. 

Teodikeaa kritisoitaessa ei ehkä riittävästi huomioida, että perustelujen löytyminen 
kärsimykselle - sen pelkälle olemassaololle tai sen tarkoituksellisuudelle - saattaisi jo itsessään 
tarjota kärsivälle lohtua. Ainakin luottavainen uskonasenne ja turvautuminen armolliseen Jumalaan 
kaiken kivunkin keskellä voi toimia ihmiselle hyvinkin vahvana lohdutuksena ja toivona. Silti on 
muistettava, että elävään luomakuntaan kuuluu paljon muutakin kuin ihminen. Myös eläinten 
kärsimykselle on vaikea löytää sellaisia puolustuksia, jotka eivät niiden tuskaa vähättelisi. 
Uskonnollisesta lohdutuksesta, joka koskee koko luomakuntaa, löytyy kuitenkin kaunis esimer kk i 
Uudesta testamentista apostoli Paavalin ilmaisemana: 

Päättelen siis, etteivät tämän nykyisen ajan kärsimykset ole verrattavissa siihen 
kirkkauteen, joka on ilmestyvä meihin. Koko luomakunta ikävöi ja odottaa hartaasti 
Jumalan lasten ilmestymistä. Luomakunta on näet alistettu katoavaisuuden valtaan, ei 
omasta tahdostaan vaan alistajan, kuitenkin sen toivon varaan, että itse luomakuntakin 
vapautetaan turmeluksen orjuudesta Jumalan lasten kirkkauden vapauteen. Me 
tiedämme, että koko luomakunta yhdessä huokaa ja on synnytystuskissa aina tähän 
hetkeen asti. (Room 8:18-21) 21 


21 Raamattu Kansalle -käännös (2009). Normaali tekijänoikeuslain mukainen rajattu tekstin lainaus, kuten Raamatun 
jakeet ja katkelmat, on sallittu. Lähde eli Raamattu Kansalle -käännös on mainittava. 
http://www.raamattukansalle.fi/?sid=4 (Tarkasteltu 24.1.2018) 

Minusta itsestäni tuntuu usein siltä, että tarkoituksettomalta ja absurdilta vaikuttavan kärsimyksen 
tähden olisi parempi, että maailmaa ei olisi laisinkaan olemassa. Mahdollinen Luoja on kuitenkin 
päättänyt toisin. Joka tapauksessa me olemme nyt olemassa, ja maailmassa on paljon selittämätöntä, 
käsittämätöntä kärsimystä. Henkilökohtaiselle kärsimykselle on vaikea löytää mitään merkitystä tai 
tarkoitusta, ja kärsimyksen yksioikoinen instrumentalisointi tai helppojen vastausten tarjoaminen 
kärsivälle tuntuisi suorastaan puoskaroinnilta. 

Kärsivän ihmisen lohduttaminen on kuitenkin inhimillistä, ja sellaista on joka 
tapauksessa jaloa harjoittaa, kunhan se tapahtuu vierellä eläen ja ilman syyllistämistä tai taka- 
ajatuksia tai valmiiden patenttivastausten antamista. Paras lääke eksistentiaaliseen ahdistukseen 
lienee toivo. Jos hyväntahtoinen Jumala on olemassa, teistiselle maailmanselitykselle ja siihen 
liittyvälle mielenrauhalle on kaaoksenkin keskellä edellytyksiä, vaikka Jumala esitelläänkin tässä 
tutkielmassa ehkä etäisempänä ja pelottavampana kuin esimerkiksi joissakin perinteisissä 
kristinuskon tulkinnoissa, joissa hänet nähdään lähes yksinomaan lempeänä taivaallisena isänä. 

Tämän syvälle metafysiikkaan sukeltavan uskonnonfilosofisen tutkielman sanomana 
on lohdullinen ajatus siitä, että ehkä tämän nykyisen maailman on tarkoitus olla juuri sellainen kuin 
se on, kuitenkin ilman determinaation kahletta: Jumala on luonut sekä kaikenkattavuudessaan 
täydellisen maailman, jossa on hyvän ohella myös pahuutta ja kärsimystä, että parhaan mahdollisen 
maailman, jossa pahuutta ja kärsimystä ei ole. Universumin täydellisyys ja parhaus johtuvat 
Jumalan kaikkivaltiudesta ja hyvyydestä. Ja ehkä oman elämämme tarkoituksena on yksinkertaisesti 
olla olemassa, kukin omalla paikallamme. Näin ollen tulevaa parasta mahdollista maailmaa 
luottavaisesti odottavan ihmisen sisäistä elämää voi hallita harmoninen uskon, toivon ja rakkauden 
kolmiyhteys. 

LIITE 

Körö körö kirkkoon 

Tutkielmani johdannossa arvioin, että pahuuden ja kärsimyksen olemassaolo on ollut tärkeä syy 
ihmisten ateistisille kannoille. Mielestäni niin on ollut ainakin valistuksesta lähtien ja 1900-luvulle 
saakka. Erityisesti maailmansodat ovat olleet liian järkyttäviä monille ihmisille, joiden mielestä 
hyvää Jumalaa ei sellaisten hirvittävyyksien takia voi missään tapauksessa olla olemassa. Jumala ei 
sellaista äärimmäistä pahuutta voisi sallia. 

Pohdiskelin asiaa, ja halusin selvittää, mikä lienee tilanne nykyään, eli missä määrin 
maailman pahuus on syynä sille, että ihmiset eivät usko Jumalaan. Päätin tehdä aihetta koskevan 
intemet-kyselyn, jonka toteutin 16.-17.1.2018 yhteisöpalvelu Facebookissa. Viesti tavoitti 3360 
Facebookin käyttäjää, joista kyselyyn vastasi yhteensä 350 henkilöä, ja heistä arvioni mukaan 
kai kk i ovat aikuisiässä. Ateisteja vastaajista oli yhteensä 212. Henkilöiden oli valittava yksi neljästä 
vaihtoehdosta vastauksena seuraavaan kysymykseen: 

Kuinka kärsimyksen ja pahuuden olemassaolo vaikuttaa kohdallasi Jumalaan uskomiseen ? 

la. Olen ateisti. Maailman pahuus on yksi merkittävä syy olla uskomatta Jumalaan. 

l b. En ole ateisti. Maailman pahuus heikentää uskoani (tai vahvistaa agnostista skeptisyyttäni). 

2a. Olen ateisti. Maailman pahuus ei ole erityisen merkittävä syy ateismiini. 

2b. En ole ateisti. Maailman pahuus ei vaikuta uskooni (tai agnostiseen skeptisyyteeni). 

Koska tutkimuskohteena olivat nimenomaan ateistiset kannat, kohdat la ja 2a tuottivat relevantin 
data-aineiston. Tulos oli hieman yllättävä, sillä 88 % ateisteista oli sitä mieltä, että maailman 
pahuus ei vaikuta heidän ateismiinsa (2a). Vain 12 % ateisteista siis vastasi maailman pahuuden 
olevan merkittävä syy heidän ateismilleen (la). 

Syynä kyselyn toteuttamiseen Facebookissa oli se, että siellä on valmiina helppo ja 
selkeä järjestelmä. Kysely tarjoaa monestakin syystä vain suuntaa-antavia tuloksia, eikä se ehkä 
täytä kaikissa kohdin tiukan tieteellisiä kriteereitä, mutta se on ollut tarkoituskin toteuttaa lähinnä 
referenssiksi. Yksi kyselyn heikkous oli se, että henkilöt näkivät muiden vastaukset jo ennen kuin 
itse vastasivat, mikä mahdollisesti vaikutti valintoihin. Lisäksi kyselyssä ei otettu huomioon sitä, 
että maailman pahuus saattaa aiheuttaa myös Jumalaan turvautumista pikemminkin kuin 
etääntymistä uskosta, mikä tuotiin esiin joissakin palautteissa. Tämä puute ei kuitenkaan ole 
vaikuttanut tuloksiin, koska tarkoituksena oli tutkia nimenomaan ateistien ajatuksia. Siinä mielessä 
kohdat Ib ja 2b olivat täyteaineistoa, mutta silti mielenkiintoinen havainto niiden pohjalta oli se, 
että maailman pahuus ei juurikaan uskoa horjuta. Seuraavassa kuvakaappaus Facebookin kyselystä: 

James Hirvisaari loi kyselyn tapahtumassa Teodikea-kysely 
Julkaisija. James Hirvisaari Eilen 11:09 & 


KYSYMYS: Kuinka kärsimyksen ja pahuuden olemassaolo vaikuttaa kohdallasi 
Jumalaan uskomiseen? 


O 

2a Olen ateisti. Maailman pahuus ei ole 
erityisen merkittävä syy ateismiini. 


o 

2b En ole ateisti Maailman pahuus ei 
vaikuta uskooni (tai agnostiseen 
skeptisyyteeni). 

«e 

o 

Ia. Olen ateisti. Maailman pahuus on yksi 
merkittävä syy olla uskomatta Jumalaan 


o 

Ib En ole ateisti. Maailman pahuus 
heikentää uskoani (tai vahvistaa 
agnostista skeptisyyttäni). 





2 



3 360 henkilöä tavoitettu 


Johtopäätöksenä kyselyn tuloksista voidaan päätellä, että ainakin tämän otannan perusteella 
ateisteilla näyttäisi selkeästi olevan muut kuin maailman pahuudesta johtuvat syyt olla uskomatta 
Jumalaan. Silti järjellisten perustelujen löytyminen ratkaisemattomana pidettyyn pahan ja 
kärsimyksen ongelmaan uskonnonfilosofian kautta oletettavasti jonkin verran vähentäisi ateismin 
suosiota. On selvää, että dilemman ehdottomuuden pehmentäminen, mitä tutkielmassa on tavoiteltu, 
raivaa tilaa myös metafyysiselle paradigman muutokselle. 


James Hirvisaari 

